গুবরেপোকারা তাদের প্রায় সব শত্রু থেকে সুরক্ষিত। ওদের দেহের লাল-কালো গম্বুজাকৃতির বহিরাবরণ আমাদের চোখে সুন্দর লাগলেও আসলে সেটা প্রতিপক্ষ শিকারীদের জন্যে সতর্কবার্তা — “আখেরে কিন্তু ভালো হবে না”। যখন কোন পাখি কিংবা অন্য কোন প্রাণী আক্রমণ করে তখন গুবরেপোকার পায়ের সংযোগস্থল থেকে একরকম বিষাক্ত পদার্থ ঝরে পড়ে। আক্রমণকারী সেই তিক্ত স্বাদ পেয়ে মুখ থেকে পোকাটাকে ফেলে দেয়। এই দুর্ঘটনা আক্রমণকারীর জন্য পরবর্তীকালে একটা শিক্ষা হিসেবে কাজ করে — “লাল-কালো গম্বুজ-মতোন পোকাটা থেকে দুরে থাকতে হবে”।